Diari Oficial de la Generalitat Valenciana


Sumari del DOGV 4918, del 05-01-2005 (2004/12837)

Informació pública de la subhasta núm. S2005R1276001001.
--------------------------------------------------------

### Dades del document

Número de DOGV
:   4918

Data del DOGV
:   05-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12544


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Informació pública de la subhasta núm. S2005R1276001001. [2004/12215]
  
El cap de la Dependència de Recaptació de la Delegació de l'AEAT de Castelló, fa saber:
  
Que de conformitat amb el que disposa l'article 146 del Reglament General de Recaptació aprovat pel Reial Decret 1.684/1990, de 20 de desembre, havent-se dictat acord amb data 23 de novembre de 2004, decretant la venda dels béns embargats en procediment administratiu de constrenyiment, es disposa la venda dels béns que es detallaran a continuació, per mitjà de subhasta que se celebrarà el dia 16 de febrer de 2005 a les 09.30 hores en la sala de subhastes de la delegació de l'AEAT de Castelló, sítia en la plaça Hort Corders, 4.
  
En compliment de l'article 146 de l'esmentat reglament, es publica el present anunci i advertim les persones que desitgen prendre part en la subhasta, del següent:
  
1. Els béns a subhastar estan afectats per les càrregues i gravàmens que figuren en la descripció dels béns, i que consten en l'expedient, les quals queden subsistents sense que puga aplicar-se a la seua extinció el preu de la rematada.
  
2. La subhasta se suspendrà en qualsevol moment anterior a l'adjudicació dels béns si es realitza el pagament del deute, interessos i costes del procediment.
  
3. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que poden participar personalment en la licitació amb postures superiors a la del sobre. Les ofertes, que tindran el caràcter de màximes, seran registrades en el Registre General de la Delegació de l'AEAT, i hauran d'anar acompanyades de xec conformat, estés a favor del Tresor Públic per l'import del depòsit, o del NRC justificatiu de la seua constitució telemàtica d'acord amb la Resolució 5/2002, de 17 de maig, del director general de l'Agència Estatal de l'Administració Tributària.
  
Els licitadors podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
4. Tot licitador haurà de constituir davant la mesa de subhasta, depòsit de garantia, en metàl·lic o xec conformat a favor del Tresor Públic, que serà d'almenys el 20% del tipus d'aquella, depòsit que s'ingressarà en ferm en el Tresor si els adjudicataris no satisfan el preu de la rematada, sense perjuí de les responsabilitats en què incorren pels majors perjuís que sobre l'import del depòsit origine la inefectividad de l'adjudicació.
  
També es podrà constituir el depòsit de garantia a través d'una entitat col·laboradora adherida per via telemàtica, associant-ho a un número de referència complet (NRC) que permeta la seua identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària.
  
5. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, fixant el nou tipus de subhasta en el 75% de l'import de la 1ª licitació, o bé anunciarà la iniciació del tràmit d'adjudicació directa que es durà a terme d'acord amb l'article 150 del Reglament General de Recaptació.
  
6. L'adjudicatari haurà d'entregar en l'acte, o dins dels cinc dies següents, la diferència entre el depòsit constituït i el preu d'adjudicació.
  
L'ingrés, en el termini establit, de la diferència entre el preu d'adjudicació i l'import del depòsit constituït, podrà realitzar-se a través d'Internet en l'adreça http://www.aeat.es/, en l'opció «pagament d'impostos, pagament de liquidacions practicades per l'administració».
  
Així mateix, l'adjudicatari podrà realitzar a través d'Internet, en la direcció esmentada, l'ingrés de l'import total del preu d'adjudicació, cosa que haurà de comunicar a la mesa de subhasta, i en este cas una vegada efectuat l'ingrés l'Agència Tributària procedirà a alçar la retenció realitzada sobre el depòsit constituït per l'adjudicatari.
  
7. Si queden béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'eixe moment, a la mesa de subhastes.
  
La mesa de subhasta obrirà les ofertes presentades al cap del termini del mes des del seu inici, i podrà procedir a l'adjudicació dels béns si alguna d'elles es considera suficient en eixe moment. En cas contrari, s'anunciarà l'extensió a un mes més per a presentació de noves ofertes, o millora de les ja existents, sense perjuí de la validesa de les ofertes presentades fins a eixe moment, i així successivament amb el límit total de sis mesos.
  
El preu mínim en adjudicació directa serà el tipus de subhasta en 1ª licitació quan no s'haja considerat procedent celebrar una 2ª licitació; si haguera existit 2ª licitació no hi haurà preu mínim.
  
Així mateix es podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
8. L'Agència Tributària es reserva el dret a demanar l'adjudicació per a l'estat, del bé que no haguera estat objecte de rematada, conforme al que establix l'article 158 del Reglament General de Recaptació.
  
9. Quan es tracte de béns inscriptibles en registres públics, els licitadors es conformaran amb els títols de propietat que hagen aportat a l'expedient, sense dret a exigir-ne altres; tals títols estaran a disposició dels interessats en les oficines de la Dependència de l'AEAT de Castelló, on podran ser examinats tots els dies hàbils a partir de la publicació del present anunci, des de les 09.00 a les 14.00 hores, fins el dia anterior al de la celebració de la subhasta. En cas de no estar inscrits els béns en el Registre, l'escriptura d'adjudicació és títol mitjançant el qual pot efectuar-se la inmatriculació en els termes previstos en l'article 199 b) de la Llei Hipotecària i en els altres casos s'atindran al que disposa el títol VI de la llei esmentada.
  
10. Totes les despeses i impostos derivats de la transmissió, inclosos els derivats de la inscripció en el Registre de la Propietat del manament de cancel·lació de càrregues no preferents, seran per compte de l'adjudicatari.
  
Respecte a l'estat de deutes amb la comunitat de propietaris, que pogueren existir, dels habitatges o locals, l'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i aniran al seu càrrec les despeses que queden pendents de pagament.
  
11. El procediment de costrenyiment només se suspendrà en els termes i les condicions assenyalats en l'article 165 de la Llei General Tributària (Llei 58/2003, de 17 de desembre).
  
En tot el que no preveu este anunci caldrà ajustar-se al que preceptuen les disposicions legals que regulen l'acte.
  
Relació de béns a subhastar: subhasta núm. W4178X7325807003
  
Lot 1:
  
Deutor: Baberima, SL.
  
Tipus de subhasta en 1ª licitació: 20.579,98 €.
  
Trams: 500,00 €.
  
Depòsit: 4.115,99 €.
  
Tipus de dret: ple domini.
  
Urbana: local sense distribució interior, dedicat a magatzem en la planta soterrani de l'edifici en Navajas, plaça de España, núm. 2. Té accés directe des del carrer Tejerías. Ocupa una superfície construïda de 90 m². Confronta: al davant, carrer Tejerías; dreta entrant, H. Badía; esquerra, M. Aucejo; i esquena, subsòl de l'entitat número dos i del portal-vestíbul d'entrada i caixa d'escala.
  
És la finca núm. 7272, inscrita en el Registre de la Propietat de Segorbe, al tom 288, llibre 17, full 148. Anotació d'embargament lletra G.
  
Valorat en 24.250,00 €.
  
Càrregues i gravàmens anteriors: anotació d'embargament lletra F, a favor d'Asistencia Técnica y Servicios, SL en reclamació de 3.670,02 € de principal, interessos i costes.
  
Lot 2:
  
Deutor: Antonio Fernández Montes.
  
Tipus de subhasta en 1ª licitació: 16.787,17 €.
  
Trams: 500,00 €.
  
Depòsit: 3.357,43 €.
  
Tipus de dret: ple domini.
  
Urbana: casa habitació en Tales, carrer San Juan, núm. 35, de planta baixa i dos altures. Ocupa una superfície construïda de 46 m² per planta.
  
És la finca núm. 1.081, inscrita en el Registre de la Propietat núm. 2 de Vila-real, al tom 800, llibre 13, full 195. Anotació d'embargament lletra A.
  
Valorat en 89.700,00 €.
  
Càrregues i gravàmens anteriors: hipoteca a favor de Caixa Rural Credicoop, Ruralcaja. En escrit de data 18 d'agost de 2004 l'entitat comunica que el total del deute pendent és de 72.912,83 euros.
  
Lot 3:
  
Deutor: Construcciones Gobert, SL.
  
Tipus de subhasta en primera licitació: 21.360,00 €.
  
Trams: 500,00 €.
  
Depòsit: 4.272,00 €.
  
Tipus de dret: ple domini.
  
Urbana: local destinat a trasters situat en la planta quarta de l'edifici a Vila-real, amb façana al carrer Escultor Amorós, cantó al carrer Mossén Benito Traver; s'hi accedix a través del terrat. Ocupa una superfície construïda de 80 m².
  
És la finca núm. 59641, inscrita en el Registre de la Propietat núm. 1 de Vila-real, al tom 1155, llibre 756, full 222. Anotació d'embargament lletra B.
  
Valorat en 21.360,00 €.
  
Càrregues i gravàmens anteriors: no hi consten càrregues.
  
Lot 4:
  
Deutor: Juana López Pulido.
  
Tipus de subhasta en 1ª licitació: 15.949,08 €.
  
Trams: 500,00 €.
  
Depòsit: 3.189,81 €.
  
Tipus de dret: ple domini.
  
Urbana: una meitat indivisa de l'habitatge general 26, en l'escala núm. 3, de l'edifici siti a Nules, partida Camí del Mar, tipus 3 D. Ocupa una superfície construïda de 87,74 m² i útil de 63,15 m². Confronta: davant, vestíbul, escala i habitatge general 25; dreta, habitatge general 27; esquerra, pati esplanada; i fons, Camí del Mar.
  
És la finca núm. 28.269, inscrita en el Registre de la Propietat núm. 1 de Nules, al tom 1134, llibre 242, full 116. Anotació d'embargament lletra C.
  
Valorat en 26.100,00 €.
  
Càrregues i gravàmens anteriors:
  
Dret d'hipoteca a favor de la Generalitat Valenciana. En escrit de data 1 d'abril de 2004, comunica que el total del deute pendent és com seguix: préstec pendent: 8.020,55 €; interessos no meritats: 1.700,82 €; altres: 429,55 €.
  
Lot 5:
  
Deutor: Cortes Losan, CB / Joaquín Moreno Santos.
  
Tipus de subhasta en 1ª licitació: 1.625,00 €.
  
Trams: 200,00 €.
  
Depòsit: 325,00 €.
  
Tipus de dret: ple domini.
  
Urbana: heretat de cabuda dos àrees, o siga, 200 m², en Sant Joan de Moró, partida Foia de la Correntilla. Confronta: Nord, camí; Sud, M. Pruñonosa; Este, Fco. Peñarrocha; i Oest, D. Trilles.
  
Segons informa l'Ajuntament de Sant Joan de Moró, la finca es troba en sòl no urbanitzable comú.
  
És la finca núm. 973, inscrita en el Registre de la Propietat núm. 3 de Castelló, al tom 1045, llibre 11, full 224. Anotació d'embargament lletra A.
  
Valorat en 1.625,00 €..
  
Càrregues i gravàmens anteriors: no hi consten càrregues.
  
Lot 6:
  
Deutor: Mongardi Caroli Fausto.
  
Tipus de subhasta en 1ª licitació: 84.078,98 €.
  
Trams: 2.000,00 €.
  
Depòsit: 16.815,79 €.
  
Tipus de dret: ple domini.
  
Urbana: parcel·la de terra situada en Gran Avinguda, 279 del terme de Benicàssim, partida de la Punta o barranc del Cigaler. Ocupa una superfície de 421,39 m², dins del perímetre de la qual hi ha un habitatge adossat unifamiliar, compost de garatge (29,50 m²), semisoterrani (69,39 m²) i dues plantes altes de 69,39 m² cadascuna; la resta de la parcel·la destinada a zona d'accés, jardí i àmbits.
  
És la finca núm. 20.677, inscrita en el Registre de la Propietat núm. 3 de Castelló, al tom 772, llibre 217, full 202. Anotació d'embargament lletra A. Ple domini.
  
Valorat en 232.781,13 €.
  
Càrregues i gravàmens anteriors: hipoteca a favor d'Ibercaja. En escrit de data 13 de gener de 2004 l'entitat comunica que el saldo pendent a eixa data, és de 148.702,15 euros; costes a banda.